Padtoets: Dinamiet kom in klein pakkies …Die Picanto 1.2 Smart. Foto: Verskaf Die kompakteluikrugsegment is verreweg die grootste motorsegment in Suid-Afrika. Die twee markleiers saam, die Polo en Vivo, verkoop gereeld oor die 5 000 eenhede. Dus is ŉ sterk mededinger in dié segment van sleutelbelang. As ons na die Maart 2018-verkoopsyfers kyk, wys dit dat daar 789 Kia Picanto’s gedurende die maand verkoop is. Sjoe! Dit is verskriklik indrukwekkende syfers. Onthou, Honda as handelsmerk het altesaam 942 voertuie verkoop. Voorwaar ŉ prestasie. Die Picanto 1.2 Smart. Foto: Verskaf Dit is vir my wel geen verrassing nie. Die Kia Picanto is ŉ 2018-finalis vir Wesbank se motor van die jaar-kompetisie. Dit is ŉ uiters modieuse buksie met ŉ aantreklik pakkie aan, skoene en al. Die binneruim stel geensins teleur nie, met funksionaliteit wat gewoonlik eers by groter, duurder voertuie te vinde is soos Apple CarPlay, truratkamera en aanboordrekenaar. Die paneelbord en instrumentasie bly getrou aan Kia se huidige ontwerptaal wat geensins ŉ slegte ding is nie. Die materiale is duursaam maar netjies en nie so hard soos mens in kleiner karre verwag nie. In ons toetsmodel was daar leerbekleedsel wat lekker duursaam sou wees, maar lap sit vir my lekkerder. Die Picanto 1.2 Smart. Foto: Verskaf Die binneruim is kompak, maar ruim genoeg vir vier volwassenes, óf twee volwassenes en drie kleintjies. Isofix is standaard in alle modelle, so die kleintjies bly veilig vasgegespe. Net die intreemodel het nie ABS nie om die Picanto teen ŉ spesifieke prys beskikbaar te stel, maar die res van die reeks het ABS, plus ŉ bestuurder- en passasierlugsak. Die ritgehalte in die Picanto beïndruk vir so ŉ klein buksie. Vantevore kon klein karretjies nie só volwasse en luuks voel nie – iets wat die Picanto baie goed regkry. Die Picanto 1.2 Smart. Foto: Verskaf Die enjin is heel gretig vir die grootte voertuig: ŉ 1.25-viersilinderpetrolenjin gepaard met ŉ vyfspoedratkas hou dinge eenvoudig. Die enjin is lekker gekalibreer, so hy trek sterk deur die toere en as mens rustig ry, is hy verskriklik lig op brandstof. As algehele pakket het die Picanto vir my geen foute nie. Dit is ŉ uiters modieuse, kompakte ryding wat baie groter skoene vul as wat sy dimensies en prys vra. Die spesifikasievlak is vir my puik en Kia se markleidende waarborg gaan verseker dat jy vir jare jou Picanto kan geniet. Gaan kyk self, jy sal verras wees. Die reeks lyk só: Die reeks word gedek deur ŉ 5 jaar/onbeperkte km-waarborg; ŉ 2 jaar/45 000 km-diensplan is opsioneel. Die kompetisie lyk só: 2 jaar/30 000 km-diensplan Diensplan opsioneel Diensplan opsioneel 7 jaar/200 000 km-dryfstelselwaarborg 2 jaar/30 000 km-diensplan 3 jaar/100 000 km-diensplan Tussen dié mededingers is almal regtig sterk en persoonlike smaak sal ŉ groot rol speel. Gaan toets almal, maar moet beslis nie die Kia miskyk nie.